b'\n_START_ARTICLE_\nTuraani madalik\n_START_PARAGRAPH_\nTuraani madalik on madalik, mis ulatub T\xc3\xbcrkmenistani l\xc3\xb5unaosast l\xc3\xa4bi Usbekistani Kasahstanini umbes 2000 km kaugusele. Ta paikneb Kaspia merest ida pool ja Araali merest kagu pool ja on Araali-Kaspia madaliku osa._NEWLINE_Turaani madalik on maailma \xc3\xbcks suurimatest liivaga kaetud piirkondadest. Turaani madaliku l\xc3\xb5unaosas paikneb Karakumi k\xc3\xb5rb. M\xc3\xb5ned kohad on meretaseme all: Karagije n\xc3\xb5gu (-132 m) Kasahstanis ja Akt\xc5\xa1anaja n\xc3\xb5gu (-81 m) T\xc3\xbcrkmenistanis._NEWLINE_Aastane sademete hulk on alla 381 mm._NEWLINE_Turaani madaliku l\xc3\xa4bib kagust loode suunas Amudarja j\xc3\xb5gi._NEWLINE_Turaani madalikul paiknevad suurimad linnad on Da\xc5\x9foguz T\xc3\xbcrkmenistanis ning Nukus ja Urganch Usbekistanis.'